Khalid Abdullah

Tan Sri Dato' Paduka Haji Khalid bin Abdullah atau lebih dikenali sebagai Khalid Julong (5 November 1922 - 18 November 2020) dilahirkan di Seberang Perak, Alor Star, Kedah. Beliau merupakan ahli politik UMNO dan menjadi Pengerusi Eksekutif Utusan Melayu - media arus perdana di Malaysia. Beliau pernah dilantik menjadi Senator mewakili Kedah menang pilihan raya umum di DUN Alor Merah. Beliau meninggal dunia pada 18 November 2020 kerana sakit tua.

Pendidikan
Beliau bersekolah di Sekolah Melayu Seberang Perak dan Sekolah Sungai Korok, Alor Star, Kedah. Seterusnya belajar di Maktab Mahmud, Kedah (1934).

Kehidupan peribadi
Isterinya pertama beliau adalah Hajar Zainuddin dan kemudian beliau bernikah dengan Puan Sri Norjannah Khairuddin mereka dikurniakan 6 orang anak.

Kerjaya
Beliau kenal rapat dengan Perdana Menteri Malaysia, Tun Dr Mahathir Mohamad. Sama-sama pernah terlibat dalam pertubuhan Melayu berhaluan kiri, Syarikat Berkerjasama Am Saiburi (SABERKAS) semasa mulai menceburkan diri dalam bidang politik.

Beliau pernah menjadi Pengerusi dan Pengarah Julong Sdn Bhd (1987 -1995); Pengarah Jawatankuasa Audit, Pernas International Holdings Berhad sejak (1982); Pengerusi Eksekutif Utusan Melayu (M) Bhd.

Politik
Khalid Abdullah menyertai Parti SABERKAS (1948) ; Pengerusi Tetap UMNO Bahgaian Kedah Utara ; Bendahari Perhubungan UMNO Negeri Kedah ; Nazir Amanah, UMNO Negeri Kedah (1956) ; Timbalan Ketua UMNO Alor Star pada tahun (1962); Ketua UMNO Bahagian dan Timbalan Ketua Perhubungan UMNO Negeri Kedah ( 1969) ;Senator dan ADUN kawasan Alor Merah (1975-1980) ; Ahli Majlis Mesyuarat Kerajaan Negeri Kedah (1982) dan Ahli Majlis Tertinggi UMNO (1985 / 1990).

Beliau pernah menjadi Jawatankuasa Tetap Perumahan dan Kerajaan Tempatan Kedah (1975-1980) dan menjadi ahli Majlis Tertinggi UMNO (1982-1986).

Aktiviti sosial
Beliau pernah menjadi Pengerusi Perbadanan Perpustakaan Awam Kedah (1983); Pengerusi Muzium Negeri Kedah ; Yang Di Pertua Dewan Perhimpunan Melayu Kedah ; Pengerusi Dewan Perniagaan Melayu dan Perusahaan Negeri Kedah (1977- 1995) ; Pengerusi Yayasan Al-Maahad Al-Mahmud ; Pengerusi Madrasah Insaniah dan Timbalan Pengerusi Persatuan Bekas Pelajar Al-Maahad Al-Mahmud .

Meninggal dunia
Beliau telah meninggal dunia di Kedah Medical Centre, Alor Setar, Kedah pada 18 November 2020 pada jam 5.50 pagi. Jenazah beliau dikebumikan berdekatan kubur ibu, isteri pertama dan anak kedua di masjid yang dibina oleh beliau.

Penghargaan
Beliau menerima darjah Dato' Setia DiRaja Kedah (D.S.D.K), Jaksa Pendamai (J.P), Kesatria Mangku Negara (K.M.N) dan Panglima Setia Mahkota (P.S.M) yang membawa gelaran Tan Sri. 

  Panglima Setia Mahkota (PSM) - Tan Sri (1999)
  Kesatria Mangku Negara (KMN) (1977)
  Ahli Mangku Negara (AMN) (1969)

  Darjah Dato' Paduka Seri Setia Sultan Abdul Halim Mu'adzam Shah (DHMS) - Dato' Paduka (2007)
  Darjah Dato' Setia DiRaja Kedah (DSDK) - Dato' (2001)

Pada 29 Disember 2008, beliau diumum sebagai Tokoh Maal Hijrah 2008 bagi negeri Kedah oleh Sultan Kedah. Beliau menerima hadiah sumbangan kerajaan negeri berupa wang tunai RM7,000, trofi, hadiah iringan dan sijil penghargaan yang disampaikan oleh Raja Muda Kedah, Tunku Abdul Malik Sultan Badlishah.

Rujukan

Anggota Pertubuhan Kebangsaan Melayu Bersatu
Kematian 2020
Kelahiran 1922
Orang dari Kedah